Ego B. Comitissa Cabilonensis, universis præsentes litteras inspecturis, rei gestæ notitiam cum salute. Noverint quòd venerabiles Berardus humilis Abbas Trenorchiensis  ejusdem loci conventus, intuitu pietatis  amoris me receperunt in monacham eorumdem,  sororem, participationem omnium bonorum tam spiritualium, quàm temporalium, quæ in dictâ Ecclesiâ, vel in membris ejus fierent, benignissimè  plenissimè in perpetuum concedentes. Addentes etiam quòd quamdiu vixero, singulis annis pro animabus patris  matris meæ,  parentum meorum, necnon  omnium fidelium defunctorum in crastino octabarum Paschæ solemniter anniversarium celebrabunt. Post obitum verò meum specialiter pro me,  supradictis omnibus, eâdem die quâ obiero, plenariè  solemniter, secundùm quod est mos Ecclesiæ, ab universo conventu celebrabitur in perpetuum idem anniversarium annuatim;  ipsâ die omnis conventus habebit plenariam refectionem. Concesserunt insuper mihi dicti Abbas  conventus, ad usum  voluntatem meam, unam domum vel duas contiguas antè januam monasterii Trenorchiensis, quoad vixero in pace possidendas: terras  possessiones alias quas in eorumdem territorio vel dominio adquisiero, mihi similiter concedentes: ita tamen quòd quidquid ibidem adquisiero, vel in eadem domo mobile sive immobile habuero, vel quidquid in domo inventum fuerit, liberè  sine contradictione post mortem meam cedat in usum  dominium Ecclesiæ prædictæ. Ego verò non solùm concessi Ecclesiæ Trenorchiensi mobilia scilicèt  immobilia, nisi de mobilibus aliud disposuero; sed etiam sæpedictis Abbati  conventui Ecclesiæ supradictæ, liberam  in perpetuam dedi helemosinam, domum meam quæ est apud Cabilonem, quam ab ipsis quorum alodium erat,  qui eam de nullo feodo habebant, sed ipsam pacificè ut proprium alodium possidebant, adquisivi  denariis meis emi, quæ dicitur domus de Graveriâ, cum totâ curiâ  horto,  omnibus appendiciis quæ circa eandem sunt,  ad eam pertinent, jure aliquo ab ipsis pacificè  cum omni libertate,  sine exactione aliquâ, in perpetuum habendam  possidendam. Quam domum ut superiùs est expressum, eidem B. Abbati Trenorchiensi  suæ Ecclesiæ in perpetuum dono  concedo,  de jure meo in jus  proprietatem Ecclesiæ transfundo, ipsum B. Abbatem  Ecclesiam de eâ investiens,  de me de ipsâ devestiens, in corporalem possessionem mitto. Et si aliquis huic meæ donationi  helemosinæ vellet contradicere  obviare, vel Ecclesiam super hoc in aliquo, quod absit, molestare, ego B. Comitissa,  successores mei contra omnes tenemur bonâ fide nos opponere,  eandem liberam helemosinam liberè  sine omni contradictione in perpetuum conservare  tueri,  nostrum consilium  auxilium Abbati  Ecclesiæ prædictæ in perpetuum fideliter impertiri. Ut autem donatio ista obtineat inconcussam roboris firmitatem, præsentem cartam in testimonium veritatis sigilli mei munimine roboravi. Actum anno gratiæ M. CC. XXVI.